ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
దేశంలో 100 నమూనా కెరియర్ కేంద్రాలు ఏర్పాటు చేయడం జరుగుతుంది : కేంద్ర కార్మిక, ఉపాధి కల్పన శాఖ మంత్రి  శ్రీ బండారు దత్తాత్రేయ
- ‘యువతే దేశ భవిత’
- ‘‘నైతిక విలువలపై ఆధారపడిన విద్యా విధానాన్ని రూపొందించాలి’’
- యువత మాదక ద్రవ్యాలను వినియోగించడాన్ని నియంత్రించేందుకు కేంద్రం కట్టుబడి ఉంది: కేంద్ర మంత్రి
కేంద్ర కార్మిక, ఉపాధి కల్పన శాఖ మంత్రి  శ్రీ బండారు దత్తాత్రేయ నార్కోటిక్స్ కంట్రోల్ బ్యూరో, హైదరాబాద్ సబ్ ఆఫీస్ డిప్యూటీ సూరింటెండెంట్ శ్రీ పంకజ్ ద్వివేదితో ఈ రోజు హైదరాబాద్ లో సమావేశమయ్యారు. మాదక ద్రవ్యాల వినియోగం, యువత ఆరోగ్యం పై అది చూపే ప్రభావం.. ఈ అంశాలపై ఈ సందర్భంగా చర్చించారు. సమావేశం ముగిశాక శ్రీ దత్తాత్రేయ విలేకరుల సమావేశంలో మాట్లాడుతూ, యువత మత్తు మందుల మాయలో పడుతున్న తీరును ఖండించారు. దేశ భష్యత్తుకు యువతరం ఒక ప్రతీక అని, వారు డ్రగ్స్ వలలో పడకుండా కాపాడుకోవలసిన అవసరం ఉందని కేంద్ర మంత్రి పేర్కొన్నారు. పిల్లల అలవాట్ల విషయంలో అప్రమత్తంగా ఉండాలని తల్లిదండ్రులకు ఆయన విజ్ఞప్తి చేశారు. నార్కోటిక్స్ విక్రయం, వినియోగం రెంటినీ నియంత్రించేందుకు తగిన చర్యలు తీసుకోవలసిందిగా తెలంగాణ, ఆంధ్ర ప్రదేశ్ రాష్ట్రాల ముఖ్యమంత్రులను కేంద్ర మంత్రి కోరారు. నైతిక విలువలపై ఆధారపడిన విద్యా విధానాన్ని రూపొందించాలని రెండు తెలుగు రాష్ట్రాల ప్రభుత్వాలకు ఆయన విజ్ఞప్తి చేశారు. డ్రగ్స్ వినియోగం, దీనిని నియంత్రించే దిశగా చేపట్టే చర్యలను గురించి కేంద్ర హోం మంత్రి శ్రీ రాజ్ నాథ్ సింగ్ తోను, కేంద్ర ఆర్థిక మంత్రి శ్రీ అరుణ్ జైట్లీ తోను తాను మాట్లాడతానని శ్రీ దత్తాత్రేయ హామీ ఇచ్చారు. డ్రగ్స్ ను నిరోధించే ఒక టాస్క్ ఫోర్స్ ఏర్పాటు పై తెలంగాణ, ఆంధ్ర ప్రదేశ్ రాష్ట్ర ప్రభుత్వాలు చొరవ తీసుకోవాలని శ్రీ దత్తాత్రేయ అన్నారు. డ్రగ్స్ విక్రయాన్ని, వినియోగాన్ని నియంత్రించడం కోసం ఒక ప్రత్యేక వ్యవస్థ అవసరమని శ్రీ దత్తాత్రేయ అన్నారు. తెలంగాణ రాష్ట్ర ప్రభుత్వం దీని కోసం ప్రత్యేకంగా ఒక సంస్థను స్థాపించాలని కేంద్ర మంత్రి సూచించారు. తెలంగాణ, ఆంధ్ర ప్రదేశ్ రాష్ట్రాల రవాణా విభాగాలు ఈ తరహా మందుల రవాణాను అరికట్టేందుకు చర్యలు తీసుకోవాలని ఆయన అన్నారు. డ్రగ్స్ వినియోగానికి వ్యతిరేకంగా జాగృతిని పెంపొందించేందుకు “నయా సవేరా’’ పేరుతో ఒక కార్యక్రమాన్ని నార్కోటిక్స్ కంట్రోల్ బ్యూరో మొదలు పెట్టిందని చెప్పారు. పబ్ సంస్కృతిని నివారించేందుకు తెలుగు రాష్ట్రాలు రెండూ తగిన చర్యలు తీసుకోవాలని మంత్రి అన్నారు. డ్రగ్స్ వ్యసనానికి యువత లోబడటం కలవలరపరిచే అంశమని, దీనికి అడ్డుకట్ట వేయవలసిన అవసరం ఎంతైనా ఉందన్నారు. ఈ విషయంలో కేంద్ర, రాష్ట్ర ప్రభుత్వాలు సమాచారాన్ని పరస్పరం పంచుకోవాలని కేంద్ర మంత్రి చెప్పారు.
నేషనల్ కెరియర్ సర్వీస్ లో భాగంగా దేశంలో 100 నమూనా కెరియర్ కేంద్రాలను కేంద్ర ప్రభుత్వం ఏర్పాటు చేస్తుందని శ్రీ దత్తాత్రేయ చెప్పారు. ఎన్ సిఎస్ పోర్టల్ నిర్వహణ కోసం ప్రభుత్వం తపాలా విభాగంతో ఒక అవగాహన పూర్వక ఒప్పందాన్ని కుదుర్చుకున్నట్లు తెలిపారు. ఈ పోర్టల్ లో 3.81 కోట్ల ఉద్యోగార్థులు పేర్లను నమోదు చేసుకున్నారని తెలిపారు. 3 వేల కోర్సులకు సంబంధించిన కంటెంట్ ను ఈ పోర్టల్ లో పోస్ట్ చేసినట్లు వివరించారు. ఈ కెరియర్ కేంద్రాలు ఉద్యోగ నైపుణ్యాలను, ప్రపంచ ప్రమాణాల పై ఆధారపడిన జాబ్ మ్యాచింగ్ స్కిల్స్ లో శిక్షణను అందిస్తాయని శ్రీ దత్తాత్రేయ చెప్పారు.
(Visitor Counter : 32
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ల్యాబ్ వసతులు లేని ప్రాంతాల్లో కోవిడ్–-19 ముందస్తు నిర్ధారణ కోసం డీఎస్టీ మద్దతు ఉన్న ఒక స్టార్టప్ చౌకధర టెస్ట్ కిట్లను తయారు చేసింది.
ముంబైకి చెందిన స్టార్టప్ రాపిడ్ యాంటిజెన్ టెస్టులను అత్యంత చవకగా చేస్తోంది. ప్రతి పరీక్షకు కేవలం 100 రూపాయల చొప్పున తీసుకొని, టెస్టు రిపోర్టు ఇస్తోంది. పతంజలి ఫార్మా అభివృద్ధి చేసిన ఈ పరీక్ష గోల్డ్ స్టాండర్డ్ ఆర్టిపిసిఆర్ & రాపిడ్ యాంటిజెన్ పరీక్షలకు సమానం. ఇప్పుడు మార్కెట్లో లభించే అత్యంత చవకైన టెస్ట్ కిట్లలో ఇదీ ఒకటి. డిపార్ట్ మెంట్ ఆఫ్ సైన్స్ అండ్ టెక్నాలజీ  ఏర్పాటు చేసిన సెంటర్ ఫర్ ఆగుమెంటింగ్ వార్ విత్ కోవిడ్ హెల్త్ క్రైసిస్  మద్దతు ద్వారా ఈ స్టార్టప్ ర్యాపిడ్ కోవిడ్–19 డయాగ్నిస్టిక్సును  కనిపెట్టింది. పతంజలి ఫార్మా డైరెక్టర్ డాక్టర్ వినయ్ సైనీ, బొంబాయి ఐఐటి లోని సైనేలో స్టార్టప్ను ఇంక్యుబేట్ చేశారు. 8-9 నెలల్లో ఆర్ అండ్ డి ల్యాబ్తో పాటు ఉత్పత్తులను అభివృద్ధి చేశారు. అవసరమైన లైసెన్సుల కోసం దరఖాస్తు చేసుకున్నారు. వివిధ కోవిడ్ సెంటర్లలోని ఉత్పత్తుల సామర్థ్యాన్ని పరీక్షించి మరింత మెరుగుపరిచారు.
"కోవిడ్–19 రోగులపై మా ఉత్పత్తులను పరీక్షించడం అద్భుతంగా ఉంది. వారి నాసోఫారింజియల్ స్వాబ్స్ కలిగిన వైరల్ ట్రాన్స్పోర్ట్ మీడియం  నమూనాలనూ తనిఖీ చేశాం. ముంబైలోని వివిధ కోవిడ్ సైట్లలో అభివృద్ధి చెందిన ఉత్పత్తులపై బహుళ మూల్యాంకనాల ద్వారా మేం వారి నమ్మకాన్ని సంపాదించాం ”అని డాక్టర్ వినయ్ సైనీ చెప్పారు. ఈ స్టార్టప్ 2021 జూన్ ప్రారంభంలో ర్యాపిడ్ కోవిడ్ -19 యాంటిజెన్ పరీక్షలను ప్రారంభించాలని యోచిస్తోంది. ల్యాబులు ఎక్కువగాఉండని గ్రామీణ ప్రాంతాల్లో, క్లినిక్లలో కోవిడ్ -19 ముందస్తు రోగ నిర్ధారణ పరీక్షలు చేస్తారు. 15 నిమిషాల్లోపే పరీక్ష పూర్తవుతుంది. మహమ్మారిని నియంత్రించడానికి ఈ పరీక్షలు ఎంతో సహాయపడుతాయి. ప్రస్తుతం, ఈ స్టార్టప్ రాపిడ్ కోవిడ్ -19 యాంటీబాడీ పరీక్షలపై పనిచేస్తోంది. ఇందుకోసం డిఎస్టీ సీడ్ గ్రాంట్ & బ్రిక్స్ దేశాల కోవిడ్ 19 ఇగ్నిషన్ గ్రాంట్ నిధులను ఉపయోగించుకుంటోంది. ఇగ్నిషన్ గ్రాంటును- ఇండో యుఎస్ ప్రాజెక్ట్ ద్వారా ఐయుఎస్టిఎఫ్ కింద యూనివర్శిటీ ఆఫ్ ఫ్లోరిడా అందజేసింది.
 డైరెక్టర్ డాక్టర్ వినయ్ సైనిని సంప్రదించవచ్చు.
ఆర్థిక మంత్రిత్వ శాఖ
రెవెన్యూ లోటు గ్రాంట్ రూ.9,871 కోట్లు 17 రాష్ట్రాలకు విడుదలయ్యాయి
మొత్తం రెవెన్యూ లోటు గ్రాంట్ ప్రస్తుత ఆర్థిక సంవత్సరంలో రూ.59,226 కోట్లను రాష్ట్రాలకు విడుదల చేశారు
ఆర్థిక మంత్రిత్వ శాఖ వ్యయ విభాగం గురువారం పోస్ట్ డెవల్యూషన్ రెవెన్యూ డెఫిసిట్  గ్రాంట్ కింద రాష్ట్రాలకు రూ.9,871.00 కోట్లు 6 వ నెలవారీ వాయిదాను విడుదల చేసింది. ఈ విడతతో, మొత్తం రూ.59,226.00 కోట్లు ప్రస్తుత ఆర్థిక సంవత్సరంలో అర్హత కలిగిన రాష్ట్రాలకు పోస్ట్ డెవల్యూషన్ రెవెన్యూ డెఫిసిట్ గ్రాంట్  గా విడుదల అయ్యాయి.
(రాష్ట్రాల వారీగా ఈ నెల విడుదలైన గ్రాంట్ వివరాలు, 2021-22లో రాష్ట్రాలకు విడుదల చేసిన పోస్ట్ డెవల్యూషన్ రెవెన్యూ గ్రాంట్ మొత్తం ఇక్కడ జత చేయడం జరిగింది.
రాజ్యాంగంలోని ఆర్టికల్ 275 ప్రకారం రాష్ట్రాలకు పోస్ట్ డెవల్యూషన్ రెవెన్యూ లోటు గ్రాంట్ అందిస్తున్నారు. డెవల్యూషన్ తర్వాత రాష్ట్రాల రెవెన్యూ అకౌంట్ల లోటును తీర్చడానికి నెలవారీ వాయిదాలలో పదిహేనవ ఆర్థిక సంఘం సిఫార్సుల ప్రకారం గ్రాంట్లు విడుదల అవుతున్నాయి. 2021-22 సమయంలో 17 రాష్ట్రాలకు ఈ నిధులను కమిషన్ సిఫార్సు చేసింది.
2021-22 ఆర్థిక సంవత్సరానికి అంచనా వేసిన విభజనను పరిగణనలోకి తీసుకున్న తర్వాత రాష్ట్ర ఆదాయం, వ్యయాల అంచనా మధ్య వ్యత్యాసం ఆధారంగా ఈ గ్రాంట్ పొందడానికి రాష్ట్రాల అర్హతను కమిషన్ నిర్ణయించింది.
పదిహేనో ఆర్థిక సంఘం మొత్తం పోస్ట్ డెవల్యూషన్ రెవెన్యూ లోటు గ్రాంట్ని సిఫార్సు చేసింది 2021-22 ఆర్థిక సంవత్సరంలో 17 రాష్ట్రాలకు రూ.1,18,452 కోట్లు. ఇందులో రూ. 59,226.00 కోట్లు  ఇప్పటివరకు విడుదలయ్యాయి.
పదిహేనవ ఆర్థిక సంఘం పిడిఆర్డి మంజూరు కోసం సిఫార్సు చేసిన రాష్ట్రాలు: ఆంధ్రప్రదేశ్, అస్సాం, హర్యానా, హిమాచల్ ప్రదేశ్, కర్ణాటక, కేరళ, మణిపూర్, మేఘాలయ, మిజోరాం, నాగాలాండ్, పంజాబ్, రాజస్థాన్, సిక్కిం, తమిళనాడు, త్రిపుర, ఉత్తరాఖండ్, పశ్చిమ బెంగాల్ .
రాష్ట్రాల వారీగా విడుదలైన పోస్ట్ డెవల్యూషన్ రెవెన్యూ లోటు గ్రాంట్లు
|
|
వరుస సంఖ్య
|
|
రాష్ట్రం
|
|
2021 సెప్టెంబర్ లో విడుదలైన నిధులు


|
|
2021-22లో మొత్తం విడుదలైన నిధులు

|1
||
|
ఆంధ్రప్రదేశ్
|
|
1438.08
|
|
8628.50
|2
||
|
అస్సాం
|
|
531.33
|
|
3188.00
|3
||
|
హర్యానా
|
|
11.00
|
|
66.00
|4
||
|
హిమాచల్ ప్రదేశ్
|
|
854.08
|
|
5124.50
|5
||
|
కర్ణాటక
|
|
135.92
|
|
815.50
|6
||
|
కేరళ
|
|
1657.58
|
|
9945.50
|7
||
|
మణిపూర్
|
|
210.33
|
|
1262.00
|8
||
|
మేఘాలయ
|
|
106.58
|
|
639.50
|9
||
|
మిజోరామ
|
|
149.17
|
|
895.00
|10
||
|
నాగాలాండ్
|
|
379.75
|
|
2278.50
|11
||
|
పంజాబ్
|
|
840.08
|
|
5040.50
|12
||
|
రాజస్థాన్
|
|
823.17
|
|
4939.00
|13
||
|
సిక్కిం
|
|
56.50
|
|
339.00
|14
||
|
తమిళనాడు
|
|
183.67
|
|
1102.00
|15
||
|
త్రిపుర
|
|
378.83
|
|
2273.00
|16
||
|
ఉత్తరాఖండ్
|
|
647.67
|
|
3886.00
|17
||
|
పశ్చిమ బెంగాల్
|
|
1467.25
|
|
8803.50
|
|
మొత్తం
|
|
9,871.00
|
|
59,226.00
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 157.13 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.50 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,57,13,43,575
|
|
అందుబాటులోని నిల్వలు
|
|
16,50,88,086
157.13 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 16.50 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆర్థిక మంత్రిత్వ శాఖ
గుజరాత్లో ఆదాయపు పన్ను శాఖ సోదాలు
ఆదాయపు పన్ను  శాఖ అహ్మదాబాద్ కేంద్రంగా స్టెయిన్లెస్ స్టీల్, లోహ పైపుల తయారీలో నిమగ్నమైన ఉన్న ఒక ప్రముఖ వ్యాపార గ్రూపులో సోదాలు మరియు జప్తు కార్యక్రమాలను నిర్వహించింది. 23.12.2021వ తేదీన ఈ సోదాలు, జప్తు కార్యక్రమం నిర్వహించారు. సెర్చ్ ఆపరేషన్ అహ్మదాబాద్ మరియు ముంబయిలోని 30 కి పైగా ప్రాంగణాలలో ఏకకాలంలో జరిగింది. సెర్చ్ ఆపరేషన్ సమయంలో పెద్ద సంఖ్యలో నేరారోపణ పత్రాలు, విడి పత్రాలు, డిజిటల్ ఆధారాలు మొదలైనవి కనుగొనబడ్డాయి. వీటిని అధికారులు స్వాధీనం చేసుకున్నారు. ఈ సాక్ష్యాలు లెక్కించబడని ఆదాయానికి సంబంధించిన వివరణాత్మక రికార్డులను కలిగి ఉన్నాయి. దానిపై పన్నులు చెల్లించబడలేదు. సాక్ష్యాధారాల యొక్క ప్రాథమిక విశ్లేషణ
ప్రకారం గ్రూపు ఖాతాలో చూపని వస్తువుల విక్రయాలను జరిపిందని.. సాధారణ ఖాతా పుస్తకాలలో నమోదు చేయబడని నగదును స్క్రాప్ చేసిందని తేలింది. దీనికి తోడు లెక్కల్లో చూపని నగదు రుణాలు, అడ్వాన్స్లు వాటిపై వచ్చిన వడ్డీ, నగదులో చేసిన ఖర్చులు, బోగస్ ఖర్చులు, కొనుగోళ్లు, లెక్కలు చూపని విధంగా భూమిపై పెట్టుబడులు మొదలైన అనేక అక్రమాలకు సంబంధించిన నేరారోపణలు కూడా ఈ సోదాలలో బయటపడ్డాయి. శోధన సమయంలో కనుగొనబడిన కీలక వ్యక్తి యొక్క తొలగించబడిన వాట్సాప్ చాట్ ప్రకారం దాని పన్ను పరిధిలోకి వచ్చే లావాదేవీల ఆదాయాన్ని తగ్గించి చూపడానికి.. ఆయా లావాదేవీలను ఖాతా పుస్తకాలలో చూపడం ద్వారా అవకతవకలకు పాల్పడినట్టుగా తగిన ఆధారాలు వెలుగులోకి వచ్చాయి.
కొన్ని బినామీ ఆస్తులను కూడా గుర్తించారు. సోదాల్లో లెక్కల్లో చూపని రూ.1.80 కోట్ల సొమ్మును గుర్తించారు. వివరణలేని దాదాపు రూ. 8.30 కోట్ల ఆభరణాలను కూడా అధికారులు గుర్తించారు. ఇప్పటి వరకు దాదాపు 18 బ్యాంకు లాకర్లను అదుపులో తీసుకున్నారు. ఈ ఐటీ శాఖ సోదాలలో దాదాపు రూ.500 కోట్ల విలువైన లెక్కల్లో చూపని లావాదేవీలను గుర్తించారు. తదుపరి విచారణ కొనసాగుతోంది.
రక్షణ మంత్రిత్వ శాఖ
తక్కువ ఖర్చుతో తయారుచేసే పీపీఈని రూపొందించిన భారత నావికాదళం
పేటెంట్ కోసం దరఖాస్తు చేసిన ఐపీఎఫ్సీ
భారీ స్థాయిలో ఉత్పత్తి చేసేందుకు మార్గం సుగమం
భారత నావికాదళం రూపొందించిన వ్యక్తిగత రక్షణ సామగ్రి ని భారీగా ఉత్పత్తి చేసేదిశగా కీలక అడుగు పడింది. రక్షణ మంత్రిత్వ శాఖకు చెందిన ఇంటలెక్చువల్ ప్రాపర్టీ ఫెసిలిటేషన్ సెల్  పేటెంట్ కోసం దరఖాస్తు చేసింది. కేంద్ర శాస్త్ర, సాంకేతిక మంత్రిత్వ శాఖ ఆధ్వర్యంలో పనిచేసే జాతీయ పరిశోధన అభివృద్ధి సంస్థ తో కలిసి పేటెంట్ కోసం దరఖాస్తు చేసింది.
నావికాదళానికి చెందిన ఓ వైద్యుడు తక్కువ ఖర్చుతో తయారయ్యే కొత్త పీపీఈని కనుగొన్నారు. ముంబయిలోని ఇన్స్టిట్యూట్ ఆఫ్ నావల్ మెడిసిన్ లో ఇటీవల సృష్టించిన 'ఇన్నోవేషన్ సెల్' ద్వారా ఈ విషయాన్ని ప్రకటించారు. ప్రస్తుతం మార్కెట్లో ఉన్న ఇతర పీపీఈల కంటే ఎక్కువ రక్షణ ఇవ్వగలిగేలా, దీనిని ధరించిన వారి శ్వాసక్రియ ఇంకా సులభంగా ఉండేలా ప్రత్యేక వస్త్రంతో కొత్త పీపీఈని రూపొందించారు. భారత్లో సాధారణంగా కనిపించే వేడి, తేమతో కూడిన వాతావరణం నేపథ్యంలో కొత్త పీపీఈలు మరింత అనుకూలంగా ఉంటాయి. ఐసీఎమ్ఆర్ ఆమోదం ఉన్న ప్రయోగశాలలో కొత్త పీపీఈ సాంకేతికతను పరీక్షించి, ధృవీకరించారు.
కొత్త పీపీఈలను భారీగా ఉత్పత్తి చేయడంపై నావికాదళం, ఐపీఎఫ్సీ, ఎన్ఆర్డీసీకి చెందిన బృందం దృష్టి పెట్టింది. వీటిని వేగంగా ఉత్పత్తి చేయగల సంస్థలను ఎన్ఆర్డీసీ గుర్తించింది. కరోనాపై ముందుండి పోరాడుతున్న వైద్య నిపుణులకు అనువైన పీపీఈలను అందించడమే వైరస్పై యుద్ధంలో అతి ముఖ్యమైన, తక్షణావసరం. ఎక్కువ పెట్టుబడి లేకుండా తక్కువ ఖర్చుతో దేశీయంగా ఉత్పత్తి చేయగలిగేలా ఇవి ఉండాలి. ఈ పీపీఈల తయారీపై ఆసక్తి ఉన్న సంస్థలు అనుమతి కోసం cmdnrdc@nrdcindia.com ను సంప్రదించాలి.
నావికాదళానికి చెందిన ఆవిష్కర్తల బృందం, 'రక్ష గ్యాన్ శక్తి మిషన్' కింద ఏర్పాటయిన ఐపీఎఫ్సీతో సమన్వయం చేసుకుంటూ పనిచేస్తోంది. 2018 నవంబర్లో దీనిని ఏర్పాటు చేసిన నాటి నుంచి దాదాపు 1500 మేధో సంబంధిత ఉత్పత్తులను ఆవిష్కరించారు.
(
వ్యవసాయ మంత్రిత్వ శాఖ
ఇటీవలి సంస్కరణల తర్వాత, అడ్డంకులు లేని వ్యవసాయ ఉత్పత్తుల వ్యాపారం, గిట్టుబాటు ధరలపై రైతులకు భరోసా దక్కింది: శ్రీ నరేంద్రసింగ్ తోమర్
వ్యవసాయంలో 'కృషి విజ్ఞాన్ కేంద్రాల' ఆవశ్యకతను నొక్కివక్కాణించిన కేంద్రమంత్రి, బదౌన్లోని దతగంజ్లో కేవీకే పరిపాలన భవనానికి శంకుస్థాపన
వ్యవసాయ ఉత్పత్తులకు సాధ్యమైనంత ఎక్కువ ధర దక్కేలా కేంద్ర ప్రభుత్వం అన్ని చర్యలు తీసుకుంటోందని కేంద్ర వ్యవసాయం&రైతుల సంక్షేమ శాఖ మంత్రి శ్రీ నరేంద్రసింగ్ తోమర్ చెప్పారు. ఉత్తరప్రదేశ్ బదౌన్లోని దతగంజ్లో నిర్మిస్తున్న కృషి విజ్ఞాన కేంద్రం  పరిపాలన భవనానికి వీడియో కాన్ఫరెన్స్ ద్వారా శంకుస్థాపన చేశారు. వ్యవసాయ రంగంలో తీసుకొచ్చిన రెండు ఆర్డినెన్సులు, ఇతర సంస్కరణలతో, రైతులు తమ ఉత్పత్తులను దేశంలో ఎక్కడైనా సాధ్యమైనంత గిట్టుబాటు ధరకు అమ్ముకోవడానికి వీలైందని అన్నారు. ఉత్పత్తుల అమ్మకంపై ఉన్న ఆంక్షలు తొలగిపోయాయన్నారు. 'ధర భద్రత, వ్యవసాయ సేవలపై రైతుల  ఒప్పందం ఆర్డినెన్స్-2020', వ్యవసాయ ఉత్పత్తుల కొనుగోలుపై ఇటు రైతులకు, అటు వ్యాపారులకు భరోసా కల్పిస్తుందని, పంట వేయడానికి ముందే రైతులకు ధర భద్రత కలుగుతుందని శ్రీ తోమర్ తెలిపారు.
వ్యవసాయం, ఇతర రంగాల మధ్య ఉన్న వ్యత్యాసాలను పూరించడానికి ప్రధాని శ్రీ నరేంద్రమోదీ నేతృత్వంలో ప్రయత్నాలు చేస్తున్నామని కేంద్ర వ్యవసాయ మంత్రి వెల్లడించారు. ఆహార ధాన్యాల స్వయం సంవృద్ధితోపాటు మిగులును కూడా దేశం సాధించిందన్నారు. దేశంలో 86 శాతం మంది చిన్న రైతులు ఉన్నారని, వారందరికీ ప్రభుత్వ పథకాలు, సౌకర్యాలు అందాలన్నారు. వీటి కల్పనలో కేవీకేలు, శాస్త్రవేత్తలు ముఖ్య పాత్ర పోషిస్తారని వెల్లడించారు. రైతులు భూసార పరీక్షలపై దృష్టి పెట్టడం, పురుగుమందులను ఎక్కువగా వాడకుండా చేయడం, నీటి ఆదా, పంట ఉత్పత్తిని పెంచడంలో కేవీకేలు ముఖ్య పాత్ర పోషిస్తాయని మంత్రి చెప్పారు. క్లస్టర్ వ్యవసాయ వృద్ధి, స్థానిక వాతావరణానికి అనుకూలమైన పంటల సాగు విషయాల్లోనూ కేవీకేలు కీలకంగా వ్యవహరిస్తాయని నరేంద్రసింగ్ తోమర్ తెలిపారు.
ప్రస్తుతం ఉత్తరప్రదేశ్లో ఉన్న 86 కేవీకేలు అద్భుతంగా పనిచేస్తున్నాయని శ్రీ తోమర్ చెప్పారు. 20 కొత్త కేవీకేలకు అనుమతి వచ్చిందని, వాటిలో 17 ఇప్పటికే పనిచేస్తున్నాయన్నారు. మిగిలిన మూడింటిని ప్రయాగ్రాజ్, రాయ్బరేలీ, ఆజంఘర్లో త్వరలో ప్రారంభించనున్నట్లు వెల్లడించారు. మొరాదాబాద్లో మరో కేవీకే ఏర్పాటు ప్రతిపాదన ఉందని అన్నారు.
కేంద్ర వ్యవసాయ శాఖ సహాయ మంత్రి శ్రీ కైలాష్ చౌదరి, యూపీ మంత్రులు, ఉన్నతాధికారులు వీడియో కాన్ఫరెన్స్లో పాల్గొన్నారు. దేశంలో 720 కేవీకేలు, 151 'వాతావరణ ఆకర్షణీయ గ్రామాలు' ఉన్నాయని, ఇవి వివిధ పరిస్థితుల్లో సాంకేతిక నమూనాలను ప్రదర్శిస్తాయని వీడియో కాన్ఫరెన్స్లో వెల్లడించారు. కేవీకేలు ఏటా సుమారు 15 లక్షల మంది రైతులు, యువతకు శిక్షణ ఇస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 167.29 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 16,21,603
మొత్తం కేసుల్లో క్రియాశీల కేసులు 3.90%
ప్రస్తుత రికవరీ రేటు 94.91%
గత 24 గంటల్లో 2,81,109 మంది కోలుకున్నారు. దీంతో, కోలుకున్నవారి మొత్తం సంఖ్య 3,95,11,307 కు పెరిగింది.
గత 24 గంటల్లో 1,61,386 కొత్త కేసులు నమోదయ్యాయి.
రోజువారీ పాజిటివిటీ రేటు 9.26%
వారపు పాజిటివిటీ రేటు 14.15%
గత 24 గంటల్లో చేసిన 17,42,793 కొవిడ్ పరీక్షలతో కలిపి ఇప్పటివరకు 73.24 కోట్ల పరీక్షలు చేశారు.
ఈశాన్య ప్రాంత అభివృద్ధి మంత్రిత్వ శాఖ
రేపు షిల్లాంగ్ లో జరిగే నార్త్ ఈస్టర్న్ కౌన్సిల్ స్వర్ణోత్సవ వేడుకలకు హాజరు కానున్న ప్రధాన మంత్రి
ఎన్ ఇ సి అధికారిక సమావేశంలో పాల్గొనడంతో పాటు బహిరంగ సభను ఉద్దేశించి ప్రసంగించనున్న ప్రధాన మంత్రి
షిల్లాంగ్ లోన ఇండియన్ ఇన్ స్టిట్యూట్ ఆఫ్ మేనేజ్ మెంట్  ను,
ఎన్ ఇ సి ప్రాజెక్టులను, మేఘాలయ రాష్ట్ర ప్రాజెక్టులను కూడా ప్రారంభించనున్న ప్రధాన మంత్రి
మేఘాలయకు చెందిన 4జీ టవర్లను కూడా ఈ సందర్భంగా అంకితం చేయనున్న ప్రధాని
గత 50 ఏళ్లలో ఈశాన్య ప్రాంత అభివృద్ధికి ఎన్ ఇ సి చేసిన కృషిని తెలిపే స్మారక సంపుటి 'గోల్డెన్ ఫూట్ ప్రింట్స్’ కూడా ప్రధాన మంత్రి చేతుల మీదుగా విడుదల
వేడుకలలో పాల్గొననున్న కేంద్ర హోంమంత్రి, ఈశాన్య రాష్ట్రాల అభివృద్ధి శాఖ కేంద్ర మంత్రులు, ఈశాన్య రాష్ట్రాల గవర్నర్లు, ముఖ్యమంత్రులు
ప్రధాన మంత్రి శ్రీ నరేంద్ర మోదీ 2022 డిసెంబర్ 18వ తేదీన షిల్లాంగ్ లో జరిగే ఈశాన్య ప్రాంత మండలి  స్వర్ణోత్సవ వేడుక లకు హాజరు అవుతారు. ఈ సందర్భంగా ఎన్ఈసీ అధికారిక సమావేశంలో పాల్గొనడంతో పాటు బహిరంగ సభలో కూడా ప్రధాన మంత్రి ప్రసంగిస్తారు.
కౌన్సిల్ అధికారిక సమావేశం స్టేట్ కన్వెన్షన్ సెంటర్ ఆడిటోరియంలో జరుగుతుంది, బహిరంగ సభ షిల్లాంగ్ లోని పోలో గ్రౌండ్స్ లో నిర్వహించబడుతుంది.
కేంద్ర హోంమంత్రి, ఈశాన్య రాష్ట్రాల గవర్నర్లు, ముఖ్యమంత్రులు, ఈశాన్య రాష్ట్రాలకు చెందిన కేంద్ర మంత్రులు, స్థానిక ఎంపీలు, ఎమ్మెల్యేలు, నామినేటెడ్ సభ్యులు ఈ వేడుకకు హాజరుకానున్నారు.
రాష్ట్ర ప్రభుత్వ ప్రధాన కార్యదర్శులు, కేంద్ర మంత్రిత్వ శాఖల కార్యదర్శులు, ఈశాన్య రాష్ట్రాల సీనియర్ అధికారులు, ఎన్ఈసీ మద్దతుతో ఏర్పాటు చేసిన ప్రత్యేక సంస్థల అధిపతులను కూడా ఈ వేడుకలకు ఆహ్వానించారు.
ప్రధాన మంత్రి బహిరంగ సభకు స్థానిక ప్రజలతో పాటు ఎనిమిది ఈశాన్య రాష్ట్రాల నుండి ప్రముఖ పౌరులు, సాధకులు, స్వయం సహాయక సంఘాల ప్రతినిధులు, రైతు సంఘాల ప్రతినిధులు కూడా హాజరవుతారు. బహిరంగ సభకు సుమారు 10,000 మంది హాజరవుతారని భావిస్తున్నారు.
ఈశాన్య ప్రాంత మండలి  1971 లో పార్లమెంటు చట్టం ద్వారా ఏర్పాటైంది. ఇది 1972 నవంబర్ 7 న షిల్లాంగ్ లో లాంఛనంగా ప్రారంభించబడింది నవంబర్ 2022 నాటికి 50 సంవత్సరాలు పూర్తి చేసుకుంది.
2022 అక్టోబరులో గువాహటిలో జరిగిన కేంద్ర హోంమంత్రి, ఎన్ఇసి చైర్మన్ అధ్యక్షతన జరిగిన 70వ ప్లీనరీ సమావేశంలో ముఖ్యమైన మైలురాయి గా భావించే ఎన్ఇసి స్వర్ణోత్సవ
వేడుకలను ఘనంగా నిర్వహించాలని నిర్ణయించారు. దీనికి అనుగుణంగా ఎన్ఇసి గోల్డెన్ జూబ్లీ వేడుకలను రేపు  షిల్లాంగ్ లో నిర్వహిస్తున్నారు.
ప్రధాన మంత్రి తమ పర్యటన లో భాగంగా షిల్లాంగ్ ఇండియన్ ఇన్ స్టిట్యూట్ ఆఫ్ మేనేజ్ మెంట్  ను, ఎన్ఇసిప్రాజెక్టులను, మేఘాలయ రాష్ట్ర పథకాల తో సహా ఈశాన్య ప్రాంతానికి చెందిన వివిధ ముఖ్యమైన ప్రాజెక్టులను ప్రారంభించడంతో పాటు కొన్ని ఇతర పథకాలకు శంకుస్థాపన చేస్తారు. మేఘాలయకు చెందిన 4జీ టవర్లను కూడా ఆయన అంకితం చేయనున్నారు.
గత యాభై సంవత్సరాలుగా ఈశాన్య ప్రాంత అభివృద్ధికి ఎన్ఇసి చేసిన కృషిని తెలిపే స్మారక సంపుటి "గోల్డెన్ ఫూట్ ప్రింట్స్" ను కూడా గోల్డెన్ జూబ్లీ కార్యక్రమంలో విడుదల చేస్తారు. ఈ పుస్తకంలోని విషయాలను కౌన్సిల్ ఆర్కైవ్స్ నుండి , కౌన్సిల్ ఎనిమిది సభ్య దేశాల అధికారిక రికార్డుల నుండి తీసుకున్నారు. అంతేకాకుండా ఇటీవలి కాలంలో ఎన్ఇసి మద్దతు ఇచ్చిన మౌలిక సదుపాయాలు , అభివృద్ధి పనులను సచిత్రంగా ప్రచురించారు.
రాబోయే రోజుల్లో ఎన్ఇసి మెరుగ్గా పనిచేయడానికి, ఎనిమిది ఈశాన్య రాష్ట్రాల్లో గత ఐదు దశాబ్దాలుగా సమర్థవంతంగా అమలు చేసిన మరిన్ని అభివృద్ధి కార్యక్రమాలకు నాయకత్వం వహించడానికి స్వర్ణోత్సవ వేడుక ఒక కొత్త వేదికను అందిస్తుందని భావిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 192.27 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 20.52 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,92,27,23,625
|
|
అందుబాటులోని నిల్వలు
|
|
20,52,07,261
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 192.27 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 20.52 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
దైనిక్జాగరణ్ గ్రూపు చైర్ మన్ శ్రీ యోగేంద్ర మోహన్ గుప్తా కన్నుమూత పట్ల సంతాపం తెలిపినప్రధాన మంత్రి
దైనిక్ జాగరణ్ గ్రూపు చైర్ మన్ యోగేంద్ర మోహన్ గుప్తా గారి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో –
‘‘దైనిక్ జాగరణ్ సమూహం యొక్క చైర్ మన్ యోగేంద్ర మోహన్ గుప్తా గారి మరణంతో అత్యంత దు:ఖం కలిగింది. ఆయన నిష్క్రమణ కళా జగతి కి, సాహిత్యలోకానికి, పత్రికారచన రంగానికి భర్తీ చేయలేనటువంటి లోటు ను మిగిల్చింది. ఈ శోక ఘడియ లో ఆయన బంధుజనుల కు నా సంతాపాన్ని వ్యక్తం చేస్తున్నాను. ఓమ్ శాంతి.’’ అని పేర్కొన్నారు.
ఆర్థిక మంత్రిత్వ శాఖ
11వ తేదీ మంగళవారం నుండి 16వ తేదీ వరకు జరిగే ఐఎంఎఫ్ - ప్రపంచ బ్యాంక్ వార్షిక సమావేశాలకు హాజరయ్యేందుకు
అమెరికాలో అధికారిక పర్యటన నిమిత్తం అర్థరాత్రి బయల్దేరిన ఆర్థిక మంత్రి శ్రీమతి నిర్మల సీతారామన్
కేంద్ర ఆర్థిక మంత్రి అనేక దేశాలతో ద్వైపాక్షిక సమావేశాలతో పాటు
జి20 ఆర్థిక మంత్రులు, సెంట్రల్ బ్యాంక్ గవర్నర్ల సమావేశాల లో కూడా పాల్గొంటారు
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి. నిర్మలా సీతారామన్ అక్టోబరు 11 నుండి అధికారిక పర్యటన కోసం అమెరికా వెళ్తున్నారు. శ్రీమతి సీతారామన్ ఇంటర్నేషనల్ మానిటరీ ఫండ్ , ప్రపంచ బ్యాంక్, జి20 ఆర్థిక మంత్రులు, సెంట్రల్ బ్యాంక్ గవర్నర్  వార్షిక సమావేశాలకు హాజరుకానున్నారు.
జపాన్, దక్షిణ కొరియా, సౌదీ అరేబియా, ఆస్ట్రేలియా, భూటాన్, న్యూజిలాండ్, ఈజిప్ట్, జర్మనీ, మారిషస్, యుఎఇ, ఇరాన్, నెదర్లాండ్స్తో సహా పలు దేశాలతో ఆర్థిక మంత్రి ద్వైపాక్షిక సమావేశాలలో పాల్గొంటారు. ఆర్థిక మంత్రి ఓఈసిడి, యూరోపియన్ కమిషన్, యుఎన్డిపి నాయకులు, అధిపతులతో కూడా విడివిడిగా సమావేశాలు నిర్వహిస్తారు.
ఆర్థిక మంత్రి సంయుక్త ట్రెజరీ సెక్రటరీ శ్రీమతి జానెట్ యెల్లెన్, ప్రపంచ బ్యాంక్ ప్రెసిడెంట్ డేవిడ్ మాల్పాస్లను విడివిడిగా కలుసుకుని పరస్పర ప్రయోజనాలకు సంబంధించిన అంశాలపై చర్చిస్తారు.
వాషింగ్టన్ డీసీలో ఉన్న లాభాపేక్షలేని ప్రముఖ పబ్లిక్ పాలసీ సంస్థ బ్రూకింగ్స్ ఇన్స్టిట్యూషన్లో "భారత ఆర్థిక అవకాశాలు, ప్రపంచ ఆర్థిక వ్యవస్థలో పాత్ర"పై ఫైర్ సైడ్ చాట్లో కూడా కేంద్ర ఆర్థిక మంత్రి పాల్గొంటారు. శ్రీమతి సీతారామన్ ఈ సందర్శనలో స్కూల్ ఆఫ్ అడ్వాన్స్డ్ ఇంటర్నేషనల్ స్టడీస్, జాన్ హాప్కిన్స్ యూనివర్శిటీలో 'టెక్నాలజీ, ఫైనాన్స్, గవర్నెన్స్' ఇంటర్లింకేజ్ల ద్వారా భారతదేశపు ప్రత్యేకమైన డిజిటల్ పబ్లిక్ గూడ్స్ ఆలోచన, ప్రభావాలపై తన ఆలోచనలను పంచుకుంటారు. పర్యటన తరువాతి భాగంలో, కేంద్ర ఆర్థిక మంత్రి యుఎస్ఐబిసి, యుఎస్ఐఎస్పిఎఫ్లతో 'భారత్-యుఎస్ కారిడార్లో పెట్టుబడులు, ఆవిష్కరణలను బలోపేతం చేయడం' "భారతదేశం డిజిటల్ విప్లవంలో పెట్టుబడులు పెట్టడం" అనే అంశాలపై రౌండ్టేబుల్ సమావేశాలకు హాజరవుతారు. ప్రముఖ వ్యాపారవేత్తలు, పెట్టుబడిదారులతో ఈ సమావేశాలు జరుగుతాయి.
ఆర్థిక మంత్రిత్వ శాఖ
హైదరాబాద్ లో ఆదాయం పన్ను శాఖ సోదాలు
హైదరాబాద్ కేంద్రంగా పనిచేస్తున్న ఒక వ్యాపార సంస్థపై 06.07.2021న ఆదాయపన్ను శాఖ అధికారులు దాడి చేసి సోదాలు నిర్వహించారు. ఈ సంస్థ రియల్ ఎస్టేట్, నిర్మాణ, మౌలిక సదుపాయాల కల్పనతో పాటు వ్యర్ధాలను శుద్ధి చేసే కార్యకలాపాలను నిర్వహిస్తోంది. సంస్థ రియల్ ఎస్టేట్ కార్యకలాపాలు హైదరాబాద్ లో సాగుతుండగా, వ్యర్ధాల నిర్వహణ కార్యకలాపాలు దేశవ్యాపితంగా జరుగుతున్నాయి.
సోదాల్లో సంస్థ ఆర్ధిక అక్రమాలకు, అవకతవకలకు పాల్పడుతున్నట్టు తెలియజేసే పత్రాలను అధికారులు స్వాధీనం చేసుకున్నారు. సంస్థ 2018-18 ఆర్ధిక సంవత్సరంలో సంస్థ మెజారిటీ వాటాలను సింగపూర్ కి చెందిన ఒక ప్రవాస సంస్థకు విక్రయించి భారీగా మూలధన లాభాలను ఆర్జించినట్టు సోదాల్లో గుర్తించారు. ఆ తరువాత ఈ లాభాలను నష్టాలుగా చూపించడానికి సంస్థ కొనుగోలు/అమ్మకం/మనుగడలో లేని సంస్థలతో లావాదేవీలను నిర్వహించినట్టు ఆకర్షణీయ పథకాలను రూపొందించడం, వీటిపై బోనస్ చెల్లించడంలాంటి అక్రమాలకూ పాల్పడినట్టు అధికారులు గుర్తించారు. మూలధన లాభాలను నష్టాలుగా చూపించడానికి అక్రమాలకూ పాల్పడినట్టు చూపించే పత్రాలు/సాక్ష్యాలను అధికారులు గుర్తించారు. సోదాల్లో సంస్థ 1,200 కోట్ల రూపాయల కృత్రిమ నష్టాన్ని రికార్డుల్లో చూపించింది. ఈ మొత్తానికి పన్ను విధించవలసి ఉంటుంది.
ఇంతేకాకుండా, సంస్థ 288 కోట్ల రూపాయలను వసూలు కాని బకాయిలుగా రికార్డుల్లో చూపించి మినహాయింపు కోరింది. అయితే, ఈ మొత్తాన్ని సంస్థ తన లాభాలనుంచి మినహాయించి చూపించడం జరిగింది. ఈ చట్టవ్యతిరేక మినహాయింపుకు సంబంధించిన పత్రాలను కూడా అధికారులు సోదాల్లో స్వాదీనం చేసుకున్నారు.సంస్థకి చెందిన వర్గాలతో నిర్వహించిన లెక్కల్లో చూపని నగదు లావాదేవీలను కూడా అధికారులు గుర్తించారు. దీనికి అనుసరించిన విధానం, మొత్తం కూడా ఒకేవిధంగా ఉన్నాయి.
ఆదాయం పన్ను అధికారులు నిర్వహించిన సోదాలు, తనిఖీలు, స్వాధీనం చేసుకున్న పత్రాల ఆధారంగా తాము 300 కోట్ల రూపాయలకు పైగా రికార్డుల్లో చూపని ఆదాయాన్ని ఆర్జించామని అంగీకరించిన సంస్థ అనుబంధ సంస్థలు దీనిపై పన్ను చెల్లించడానికి అంగీకరించారు.
దీనిపై అధికారులు విచారణ కొనసాగిస్తున్నారు.